CELEX: 62010TN0063
Language: da
Date: 2010-02-10 00:00:00
Title: Sag T-63/10: Sag anlagt den 10. februar 2010 — Jurašinović mod Rådet

1.5.2010   
            
            
               DA
            
            
               Den Europæiske Unions Tidende
            
            
               C 113/50
            
         Sag anlagt den 10. februar 2010 — Jurašinović mod Rådet
   (Sag T-63/10)
   2010/C 113/81
   Processprog: fransk
   
      Parter
   
   
      Sagsøger: Ivan Jurašinović (Angers, Frankrig) (ved avocat N. Amara-Lebret)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af afgørelsen af 7. december 2009, hvorved sagsøgeren blev nægtet adgang til følgende dokumenter:
               
                           —
                        
                        
                           Rådets afgørelser vedrørende udlevering til Den Internationale Straffedomstol for Det Tidligere Jugoslavien af dokumenter, som denne domstol anmodede om at få i forbindelse med Gotovina-sagen.
                        
                     
                           —
                        
                        
                           Al korrespondance udvekslet i den forbindelse mellem EU’s institutioner og Den Internationale Straffedomstol for Det Tidligere Jugoslavien (+ eventuelle bilag) og navnlig de oprindelige anmodninger fra såvel Den Internationale Straffedomstol for Det Tidligere Jugoslavien som Gotovinas advokater.
                        
                     
         
               —
            
            
               Rådet for Den Europæiske Union, Generalsekretariatet tilpligtes at give aktindsigt i elektronisk form i samtlige udbedte dokumenter.
            
         
               —
            
            
               Rådet for Den Europæiske Union tilpligtes betale sagsøgeren et beløb på 2 000 EUR (eksklusive moms) eller 2 392 EUR (inklusive moms) med tillæg af renter svarende til ECB’s rentesats fra dagen for registreringen af stævningen.
            
         
      Søgsmålsgrunde og væsentligste argumenter
   
   I denne sag har sagsøgeren nedlagt påstand om annullation af Rådets afgørelse af 7. december 2009, hvorved sagsøgeren blev meddelt afslag på aktindsigt i Rådets afgørelser vedrørende udlevering til Den Internationale Straffedomstol for Det Tidligere Jugoslavien (ICTY) af dokumenter, som denne domstol anmodede om i forbindelse med Gotovina-sagen samt al korrespondance udvekslet i den forbindelse mellem EU’s institutioner og Den Internationale Straffedomstol for Det Tidligere Jugoslavien (+ eventuelle bilag) og navnlig de oprindelige anmodninger fra såvel Den Internationale Straffedomstol for Det Tidligere Jugoslavien som Gotovinas advokater.
   Til støtte herfor gør sagsøgeren fire anbringender gældende:
   
               —
            
            
               Rådet begik en retlig fejl ved af afslå aktindsigt i dokumenterne på grundlag af artikel 70B i ICTY’s procesreglement, selv om dette ikke finder anvendelse.
            
         
               —
            
            
               Det vil ikke være til skade for beskyttelsen af retslige procedurer og juridisk rådgivning i medfør af artikel 4, stk. 2, tredje led, i forordning nr. 1049/2001 (1), idet denne undtagelse vedrører beskyttelse af Den Europæiske Unions og medlemsstaternes retslige procedurer og ikke en retslig procedure for Den Internationale Straffedomstol for Det Tidligere Jugoslavien, som er uden for EU’s jurisdiktion.
            
         
               —
            
            
               Det vil ikke være til skade for beskyttelsen af offentlige interesser vedrørende internationale forbindelser i henhold til samme forordnings artikel 4, stk. 1, litra a), tredje led.
            
         
               —
            
            
               Der foreligger en tungtvejende offentlig interesse i henhold til artikel 4, stk. 2, tredje led, i forordning nr. 1049/2001, idet sagsøgeren anmodede om fremsendelse af de udbedte dokumenter med henblik på at gøre sine rettigheder gældende i sag T-465/09. Denne anmodning vedrørte adgangen til domstolsprøvelse og retten til en retfærdig rettergang for Unionens retsinstanser. Den konflikt, som disse dokumenter vedrører, blev i øvrigt afsluttet i 1995.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).